মেঘালয়ের খনি দুর্ঘটনা
মেঘালায় খনন দুর্ঘটনা ঘটেছে ১৩ ডিসেম্বর ২০১৮ সালে এবং এই দুর্ঘটনায় ভারতের মেঘালয় রাজ্যের কসানের একটি কয়লা খনিতে ১৫ জন শ্রমিক আটকা পড়ে। পাঁচ জন খনি শ্রমিক পালাতে সক্ষম হলেও অবশিষ্ট ১৫ জন খনি শ্রমিক আটকে পড়েন এবং তাদের উদ্ধার প্রচেষ্টা ১৭ জানুয়ারী ২০১৯ পর্যন্ত অব্যাহত ছিল। জৈন্তিয়া পাহাড় জেলায় প্রায় ৩৭০ ফুট (১১২ মিটার) গভীরতায় কয়লার খনিতে খননকারীরা আটকা পড়ে। নিকটবর্তী লিটন নদীর জল দ্বারা পূর্ণ ছিল এমন একটি সংলগ্ন খনি কাটার পর খনিটি জলে প্লাবিত হয়েছিল। খননকারীরা আটকে পড়ে যাওয়ার কয়েকদিন পরে জাতীয় দুর্যোগ প্রতিক্রিয়া বাহিনী (এনডিআরএফ) এবং রাজ্য দুর্যোগ প্রতিক্রিয়া বাহিনীর কর্মীরা উদ্ধারের কর্মকাণ্ড শুরু করে। জেলা প্রশাসনের সহায়তার অনুরোধের পর কোল ইন্ডিয়া, কিরোলসকার ব্রাদার্স, ভারতীয় বিমানবাহিনী এবং ভারতীয় নৌবাহিনীর দলগুলি খনি শ্রমিকদের উদ্ধারের জন্য উদ্ধারকাজে যোগ দেয়।